J. M. Ramos
A décimo quinta Feira de Emprego para a mocidade, organizada pola Cámara en Carballo, concluíu con 1.750 entrevistas aos preto de 250 mozos e mozas interesados en ocupar os cen postos de traballo ofertados por 29 empresas con procesos de selección abertos.
Participaron compañías de diferentes sectores: Arce Clima, Aseb, Caser, Citanias, Clece Vitam, El Corte Inglés, Flexiplan, Fuac, Fuerzas Armadas, Fundación Nortempo, Gadisa, Gefico Enterprise y Galopin Playgrounds, Genesal, Grupo Aluman, Grupo Eulen, Grupo Externa, Iman Temporing, Inserta Once, Integra Cee, Nauterra (Grupo Calvo), Northius, Quick Up, Repsol, Samaín Servizos, Synergie, Temporing y Vegalsa-Eroski.
Na comarca de Bergantiños os postos máis demandados son persoal de tenda e loxística, de cociña, de reparto, soldadores, persoal de limpeza, auxiliares administrativos, mecánicos, persoal de reposición e ventas e operarios de obras, entre moitas outros.
A xornada ofreceu tamén aos mozos talleres para abordar estratexias útiles para participar en procesos de selección, así como un servizo de asesoramento para optimizar a súa participación no encontro.
No acto de inauguración participaron o alcalde de Carballo, Evencio Ferrero, e o membro do comité executivo da Cámara de Comercio, Diego Vázquez. O rexedor puxo en valor o espazo do Fórum de Carballo, "un lugar de encontro para promover actividades dirixidas á creación de emprego". Ademais de animar á mocidade a aproveitar tódalas oportunidades, reivindicou "a necesaria conexión entre os polígonos de A Coruña, Carballo e Arteixo, que acollen grandes iniciativas empresariais e xeradoras de emprego, polo que sería positivo para todos".
Pola súa banda, Diego Vázquez destacou "a gran cantidade de empresas relevantes que acolle a comarca de Bergantiños, unha zona na que destaca a actividade emprendedora e que conta con innumerables casos de éxito". Puxo especial atención na aptitude, pero sobre todo, na actitude das persoas á hora de buscar un emprego.
A Feira de Emprego da Cámara enmárcase no Programa Integral de Cualificación e Emprego das Cámaras de Comercio de España. É un dos instrumentos que articulan o Programa Operativo de Emprego Xuvenil do Fondo Social Europeo, e forma parte do Sistema Nacional de Garantía Xuvenil, unha iniciativa do Ministerio de Traballo en coherencia coa Estratexia de Emprendemento e Emprego Novo. O obxectivo é apoiar a redución da taxa de desemprego entre os mozos, mellorando a súa cualificación e empregabilidade, e promovendo o autoemprego.
- El Correo Gallego - Diario de la capital de Galicia
- Deja tu vitrocerámica como nueva con dos productos que siempre tenemos en casa
- Un hotel de Santiago se cuela entre los mejores de España al ganar la nueva distinción de la Guía Michelin
- SOS de las inmobiliarias y clientes: ya no queda vivienda para alquilar o vender en la localidad de O Milladoiro
- Rueda completa la remodelación de la Xunta con el nombramiento de 16 directivos: Reboredo Nogueira liderará la Oficina de Coordinación Económica
- Una mirada al pasado de Santiago en color: así era la Compostela de principios del siglo XX
- Un alumno del Colegio Peleteiro de Santiago arrasa en la Olimpiada Española de Química: se lleva el bronce tras hacer doblete en Galicia
- La Xunta 'congela' la aportación a Santiago por la capitalidad: Sanmartín reclamaba cinco veces más